ธนารักษ์แจงคลังปมที่ดินพหลฯ11
ธนารักษ์ชี้แจง รมว.คลัง ปมบ้านประชารักษ์พหลโยธิน 11 ยันเดินหน้าตามกฎหมาย
9 มี.ค. 2560

ธนารักษ์ชี้แจง รมว.คลัง ปมบ้านประชารักษ์พหลโยธิน 11 ยันเดินหน้าตามกฎหมายนายจักรกฤศฏิ์ พาราพันธกุล อธิบดีกรมธนารักษ์ กล่าวหลังการหารือกับ นายอภิศักดิ์ ตันติวรวงศ์ รมว.คลัง ว่า ได้รายงานให้ รมว.คลัง รับทราบถึงข้อกังวลและปัญหาเรื่องร้องเรียนของชาวบ้านที่มีต่อโครงการบ้านธนารักษ์ประชารัฐ ซอยพหลโยธิน 11 ที่มี 3 ประเด็นหลัก คือ 1.หากก่อสร้างโครงการแล้วจะทำให้เกิดปัญหาความแออัดในพื้นที่ 2.เกิดปัญหาจราจรติดขัด และ 3.มีข้อกังวลว่าจะทำให้เกิดโครงการคอนโดมิเนียมอื่นก่อสร้างตามอีก 5-6 แห่งทั้งนี้ นายอภิศักดิ์ได้ให้นโยบายว่าขอให้ดำเนินการโดยยึดขั้นตอนตามกฎหมายเป็นสำคัญ จะมีการเปลี่ยนแปลงหรือยกเลิกโดยไม่ดูกฎหมายไม่ได้ แต่กรมยอมรับว่าการเดินหน้าก่อสร้างได้หรือไม่ก็ยังมีความเสี่ยง ต้องยึดการวิเคราะห์ผลกระทบสิ่งแวดล้อม (อีไอเอ) และผล กระทบการจราจร หากการศึกษาไม่ผ่านโครงการนี้ก็เกิดขึ้นไม่ได้ แต่หากผ่านทั้งสองด้านก็สามารถบริหารจัดการและเดินหน้าก่อสร้างได้ต่อไป"รมว.คลัง สอบถามโครงการนี้ดำเนินกฎหมายอย่างถูกต้องหรือไม่ ซึ่งกรมได้รายงานว่าได้ดำเนินการตามทุกขั้นตอน ไม่มีการใช้อภิสิทธิ์หรืออำนาจเกินขอบเขตที่กฎหมายกำหนด"